Page:The Book of Scottish Song.djvu/145

Rh Wad marriage mak' you young again?

Wad woman's luve renew you?—

Awa', ye silly doitet man,

I canna, winna lo'e you."

"Witless hizzie, e'ens ye like,

The ne'er a doit I'm carin';

But men maun be the first to speak,

An' wanters maun be speirin'.

Yet, lassie, I ha'e lo'ed you lang,

An' now I'm come to woo you—

I'm no sae auld as clashes gang,

I think you'd better lo'e me!"

"Doitet bodie!—auld or young,

You needna langer tarry,

Gin ane be loutin' owre a rung,

He's no for me to marry.

Gae hame an' ance bethink yoursel'

How ye wad come to woo me—

And mind me i' your latter-will,

Bodie, gin ye lo'e me!"

[ Chambers's Journal, No. 178.—Air "Roy's Wife o' Aldivalloch."]

, ragged brethren o' the Nine,

Join ilka honest purseless callan;

The waes o' duddy doublets sing,

When gousty want keeks through the hallen.

It's true I've nae great heart to sing,

Fuistit in auld hair-mouldy garret;

But yet there's ease in dulfu' croon,

Though there be little in the wallet.

Oh the waefu' want o' siller,

Weary fa' the want o' siller;

It mak's nae what be in your pow,

Gin your pouch be bare o' siller.

It's waur nor a' the waes o' life,

And sair benumbs a body's noddle;

For worth nor wit, without the pelf.

Is never counted worth a bodle.

It's no your wit, its no your lear,

Though ye should on Pegasus gallop;

It mak's na, gin your breeks be bare,

And hinging a' in tatter-wallop.

Oh the waefu', &c.

When baugh wi' care and fell mishap,

And puirtith hands a body gaunting,

There's never ane to speir your ail,

Gif that the penny siller's wanting.